Επτά λόφοι της Κωνσταντινούπολης

Η Κωνσταντινούπολη ήταν γνωστή κατά τη βυζαντινή περίοδο ως Επτάλοφος, διότι ακολουθώντας το μοντέλο της Ρώμης, κτίστηκε επάνω σε επτά λόφους.

Οι επτά λόφοι της Κωνσταντινούπολης 

Και οι επτά λόφοι βρίσκονται εντός των Θεοδοσιανών τειχών· σε κάθε λόφο είναι χτισμένα μνημειακά θρησκευτικά κτήρια (εκκλησίες, οι οποίες μετατράπηκαν σε τεμένη από του Οθωμανούς).

 Ο πρώτος λόφος, στον οποίο ιδρύθηκε η αρχαία πόλη του Βυζαντίου, ξεκινά από το λιμάνι της Κωνσταντινούπολης και περιλαμβάνει την Αγία Σοφία, το Μπλε Τζαμί και το Τοπ Καπί.

 Ο δεύτερος λόφος περιλαμβάνει το Τέμενος Νουρουοσμανιγιέ, το μεγάλο παζάρι και την Στήλη του Κωνσταντίνου Α΄. Χωρίζεται από τον πρώτο λόφο στη συνοικία Εμίνονου.

 Ο τρίτος λόφος, στον οποίο βρίσκεται το Τέμενος Σουλεϊμανιγιέ, το Τέμενος Βαγιαζίτ Β΄ και το Πανεπιστήμιο της Κωνσταντινούπολης, φτάνει μέχρι και την συνοικία Κούμκαπι.

Ο τέταρτος λόφος, όπου στεκόταν ο Ναός των Αγίων Αποστόλων (που κατεδαφίστηκε από τους Οθωμανούς και στη θέση του έκτισαν το Φατίχ τζαμί) φτάνει μέχρι την όχθη του Κεράτιου κόλπου.

Ο πέμπτος λόφος περιλαμβάνει το Τέμενος Γιαβούζ Σελίμ και χωρίζεται από τον έκτο με μία κοιλάδα στη συνοικία Μπαλάτ.

Ο έκτος λόφος βρίσκεται στη συνοικία Εντιρνέ Καπού και φτάνει μέχρι την πύλη Πολυάνδρου των Θεοδοσιανών τειχών.

Ο έβδομος λόφος, γνωστός και ως ξηρόλοφος, φτάνει μέχρι τη Θάλασσα του Μαρμαρά.

Δείτε επίσης 
Επτά λόφοι της Ρώμης

Πηγές 
  

Γεωγραφία της Κωνσταντινούπολης
Κωνσταντινούπολης
Βυζαντινή Κωνσταντινούπολη